ፋሲል ከነማ ኢትዮጵያን በአፍሪካ ኮንፌዴሬሽን ዋንጫ እንደሚወክል አረጋገጠ
ፋሲል ከነማ በታሪኩ ለመጀመሪያ ጊዜ የኢትዮጵያ ጥሎ ማለፍ ዋንጫ አሸናፊ በመሆን በቀጣዩ ዓመት ኢትዮጵያን በአፍሪካ ኮንፌዴሬሽን ዋንጫ እንደሚወክል አርጋገጠ፡፡ በሳምንቱ መጨረሻ በቢሾፍቱ ከተማ
ላይ ፍጻሜውን ባገኘው የ2011 የኢትዮጵያ ጥሎ
ማለፍ ዋንጫ ጨዋታ ፋሲል ከነማ ሐዋሳ ከተማን በማሸነፍ ባለድል ሆኗል፡፡ ሁለቱ ከለቦች ጨዋታውን በመደበኛ ክፍለ ጊዜ አንድ አቻ በማጠናቀቃቸው ወደ መለያ ምት አምርተዋል፡፡ አሸናፊውን ለመለየት በተሰጡት የመለያ ምቶች
ፋሲል ከነማ በመለያ ምቱ 3 ለ 1 በሆነ
ውጤት አሸንፏል፡፡ የፋሲል ከነማ ስፖርት ክለብ ግብ ጠባቂ ሚካኤል ሳማኪ ሶስት የመለያ ምቶችን በማስቀረት የጨዋታው ኮከብ መሆን ችሏል፡፡ ውጤቱን ተከትሎም ፋሲል
ከነማ የተዘጋጀለትን ዋንጫ ከክብር እንግዳዳው የፌዴሬሽኑ ፕሬዝዳንት ኢሳያስ ጂራ ተረክቧል።ከለቡ የኢትዮጵያ ጥሎ ማለፍ ዋንጫ አሸናፊ መሆንን ተከትሎም በቀጣዩ አመት ኢትዮጵያን በአፍሪካ ኮንፌዴሬሽን ዋንጫ የሚወክል መሆኑን አርጋግጧል፡፡፡ የ2019/20
የካፍ የክለብ ውድድሮች ድልድል ከትናንት በስቲያ ይፋ ሲሆን፣ የፋሲል ከነማ የቅድመ ማጣሪያ ተጋጣሚም የታንዛኒያው አዛም መሆኑ ታውቃል፡፡ ከ12 ዓመታት በፊት
የተመሰረተው የታንዛኒያው ክለብ በ2018/19 የውድድር ዓመት
3ኛ ደረጃ ይዞ ያጠናቀቀ ክለብ ነው፡፡ የአሰልጣኝ ውበቱ
አባተ ልጆች፣የመጀመሪያው ጨዋታቸውን በነሃሴ ወር መጀመሪያ በባህርዳር አለምአቀፍ ስታዲየም የሚካሂዱ ይሆናል፡፡የመልሱን ጨዋታ ከሜዳው ውጪ ከነሐሴ ወር አጋማሽ የሚያከናውን ሲሆን ፣ይህን ዙር ካለፈም በመስከረም ወር ከዛምቢያው ትሪያንግልስና ከብሩንዲው ቱኪንዞ ጋር ይጫወታል። አጼው በውድድር ዓመቱ ጠንካራ የሚባል እንቅስቃሴ በማድረግ በተለይም በኢትዮጵያ ፕሪሚየር ሊግ በመጨረሻ ጨዋታ ከሠሁል ጋር አቻ መውጣቱን ተከትሎ ዋንጫ ማጣቱና መቐለ 70 እንደርታና ሲዳማ ቡናን ተክትሎ በሶስተኛነት ውድድሩን ማጠናቀቁ ይታወሳል፡፡ በተመሳሳይ የኢትዮጵያ ፕሪምየር ሊግ አሸናፊ የሆነው መቐለ 70 እንደርታ በቅድመ ማጣርያው የኢኳቶርያል ጊኒው ካኖ ስፖርት አካዳሚን የሚገጥም ይሆናል፡። በ2014 የተመሰረተው ቡድኑ
የሀገሪቱ የሊግ ውድድር አሸናፊ የሆነ ሲሆን እንደ መቐለ ሁሉ በውድድሩ ሲሳተፍ የመጀመሪያው ነው። መቐለ የመጀመሪያ ጨዋታውን ወደ ኢኳቶሪያል ጊኒ አምርቶ ከነሐሴ ወር መጀመሪያ ቀናት ሲያደርግ የመልሱን ጨዋታ በሜዳው ከነሐሴ አጋማች ባሉት ቀናት ያደርጋል። ይህን ዙር ካለፈ ደግሞ በአንደኛው ዙር ማጣሪያ መስከረም ወር ላይ ከደቡብ ሱዳኑ አትባራና የግብፅ ፕሪምየር ሊግ አሸናፊ ከሚሆነው ቡድን ጋር የሚጫወት ይሆናል። የኢትዮጵያ ፕሪምየር ሊግ አሸናፊው ከለብ የመልሱን ጨዋታ ሊያደርግበት ያሰበው የትግራይ ስታዲየም የካፍ እውቅና እስካሁን ባለማግኘቱ በእድሳት ላይ በሚገኘው የአዲስ አበባው አበበ ቢቂላ ስታድየም ላይ ሊያደርግ እንደሚችል ተገልጿል። ‹‹ጨዋታውን በሜዳችንና በደጋፊ ፊት ነው ለማድረግ ያሰብነው፣ ይህንን ለማድረግም ከዚህ ቀደም የካፍ ተወካዮች መጥተው የሰጡት አስተያየትና መሟላት ያለባቸውን ጉዳዮች በነገሩን መሰረት እያዘጋጀን ነው፣ በሚቀጥለው ሳምንት መሟላት ያለባቸውን ነገሮች አጠናቀን የካፍ ተወካዮችን በመጥራት እንዲመለከቱ፤ ፍቃድም እንዲሰጡን ጠንክረን እየሰራን ነው ››ሲሉ የመቐለ ሰባ እንዳርታ ምክትል ፕሬዚዳንት ልባርጋቸው ምህረቱ ለሶከር ኢትዮጵያ ተናግረዋል፡፡ በዘንድሮው የኢትዮጵያ
ጥሎ ማለፍ ዋንጫ
አብዛኞቹ ጨዋታዎች አልተካሄዱም፡፡የግማሸ
ፍፃሜን ጨምሮ ስምንት
ጨዋታዎች በፎርፌ የተጠናቀቁ
ሲሆን፣ የተካሄዱ ጨዋታዎች
ብዛት ደግሞ ሰባት
ብቻ ነው፡፡ከግምሽ በላይ
የሚሆኑት የፕሪሚየር ሊጉ ከለቦች
ከፋይናንስ ጋር በተያያዘ
ጨዋታውን ለማካሄድ እንደተቸገሩ
ሲገልፁ አንዳንዱቹ በአንፃሩ
ያለመሳተፋቸውን ምክንያት
በይፋ አላሳወቁም፡፡አዲስ ዘመን  ሐምሌ 16/2011 ታምራት ተስፋዬ